b'\n_START_ARTICLE_\nDennis Ritchie\n_START_SECTION_\nPozadina\n_START_PARAGRAPH_\nRo\xc4\x91en u Bronxvilleu, New York, Ritchie je diplomirao na Harvardu u fizici i primjenjenoj matematici. 1967. je po\xc4\x8deo raditi u istra\xc5\xbeiva\xc4\x8dkom centru ra\xc4\x8dunarskih znanosti Bell Labsa.\n_START_SECTION_\nC i Unix\n_START_PARAGRAPH_\nRitchie je najpoznatiji kao tvorac programskog jezika C i klju\xc4\x8dni razvijatelj operacijskog sustava Unix, te kao koautor definitivne knjige o C-u, The C Programming Language, na koju se obi\xc4\x8dno referira sa samo \'K/R\' ili K&R (kao referenca na autore Kernighana i Ritchieja)._NEWLINE_Ritchiejev izum C-a i uloga u razvoju Unixa skupa sa Kenom Thompsonom mu pridaje va\xc5\xbenu pionirsku ulogu suvremenog ra\xc4\x8dunarstva. C jezik se na\xc5\xa1iroko koristi i danas u razvoju aplikacija i operacijskih sustava, i njegov je utjecaj prisutan u ve\xc4\x87ini suvremenih programskih jezika. Unix je tako\xc4\x91er bio utjecajan, postavljaju\xc4\x87i koncepte i principe koji su danas na\xc5\xa1iroko prihva\xc4\x87eni u ra\xc4\x8dunarstvu. Popularni operacijski sustav Linux i njegovi alati su potomci Ritchiejevog rada a i operacijski sustav Windows uklju\xc4\x8duje alate za Unix kompatibilnost i C prevoditelje za razvijatelje._NEWLINE_Ritchie je rekao da je stvaranje jezika C \'izgledalo kao dobra stvar koju je trebalo napraviti\' i da bi bilo tko na istom mjestu u isto vrijeme napravio isto, iako je kolega iz Bell Labsa Bjarne Stroustrup, razvijatelj jezika C++, rekao \'u slu\xc4\x8daju da je Dennis odlu\xc4\x8dio potro\xc5\xa1iti desetlje\xc4\x87e na ezoteri\xc4\x8dnu matematiku, Unix bi jo\xc5\xa1 bio novoro\xc4\x91en\xc4\x8de\'._NEWLINE_Slijede\xc4\x87i uspjeh Unixa, Ritchie je nastavio istra\xc5\xbeivanje operacijskih sustava i programskih jezika doprinose\xc4\x87i operacijskim sustavima Plan 9 i Inferno te programskom jeziku Limbo.\n_START_SECTION_\nTuringova nagrada\n_START_PARAGRAPH_\n1983. Ritchie i Ken Thompson su dobili Turingovu nagradu za zajedni\xc4\x8dki razvoj generi\xc4\x8dke teorije operacijskih sustava te specifi\xc4\x8dno prilikom ostvarenja operacijskog sustava UNIX. Ritchiejeva lekcija za Turingovu nagradu je bila naslovljena "Reflections on Software Research."\n_START_SECTION_\nNacionalna medalja tehnologije\n_START_PARAGRAPH_\n27. travnja 1999. Thompson i Ritchie su zajedni\xc4\x8dki primili Nacionalnu medalju tehnologije za 1998. godinu od strane predsjednika Billa Clintona za zajedni\xc4\x8dki izum operacijskog sustava UNIX i programskog jezika C koji su vodili ka enormnim napretcima u ra\xc4\x8dunalnom sklopovlju, programskoj podr\xc5\xa1ci, mre\xc5\xbenim sustavima i stimuliranom rastu cijele industrije, pove\xc4\x87uju\xc4\x87i ameri\xc4\x8dko vodstvo u informacijskom dobu .\n_START_SECTION_\nNadimci\n_START_PARAGRAPH_\nDennis Ritchie je \xc4\x8desto zvan "dmr" (njegova Bell Labs e-mail adresa) u razli\xc4\x8ditim Usenet grupama (poput comp.lang.c).'